OMV

Vēsture

1955. gadā PSRS nodeva Austrijai Padomju īpašumu pārvaldi Austrijā (USIA). Starp tajā ietilpstošajiem uzņēmumiem bija arī Sowjetischen Mineralölverwaltung (SMV).
1956. gadā uz SMV bāzes dibināta akciju sabiedrība Österreichische Mineralölverwaltung (ÖMV).
1961. gadā Švehātā atvērta naftas pārstrādes rūpnīca.
1968. gadā ar Padomju Savienību noslēgts pirmais dabasgāzes piegādes līgums.
1970. gadā sāka darboties Adrijas—Vīnes cauruļvads, ļaujot piegādāt naftu no Triestes ostas.
1974. gadā atklāta Trans Austrijas gāzesvads, ļaujot piegādāt dabasgāzi no PSRS.
1980. gadā sāka darboties Rietumaustrijas gāzesvads, ļaujot transportēt dabasgāzi no PSRS uz Vāciju.
1984. gadā sākta bezsvina benzīna ražošana.
1985. gadā Lībijā sāktas pirmās starptautiskās naftas izpētes operācijas.
1987. gadā iegādāta Burghauzenas naftas pārstrādes rūpnīca.
1987. gadā sākta ÖMV privatizācija: 15 % kapitāldaļu nodoti pārdošanā fondu biržā.
1989. gadā nopirkts plastmasas izstrādājumu ražotājs PCD Polymere GmbH.
1989. gadā privatizācijai nodoti vēl 10 % ÖMV kapitāldaļu.
1990. gadā nopikta Chemie Linz grupa, kas nodarbojas ar ķīmisko produktu ražošanu no dabasgāzes. Atvērta pirmā ÖMV degvielas uzpildes stacija.
1991. gadā ÖMV sāka attīstīt degvielas mazumtirdzniecības biznesu ārpus valsts, atverot degvielas uzpildes stacijas Ungārijā, Čehijā, Slovākijā, Vācijā un Itālijā.
1994. gadā 19,6 % ÖMV akciju iegādājās Abū Dabī uzņēmums IPIC.
1995. gadā ÖMV pārdēvēts par OMV.
1996. gadā publiskā pārdošana piedāvati 15 % akciju.
1997. gadā atvērta pirmā OMV saspiestās dabasgāzes degvielas uzpildes stacija.
1998. gadā OMV ķīmijas sektors pārdots uzņēmumam Borealis; no Neste nopirkti 25 % Borealis kapitāldaļu.
1995. gadā iegādāts Austrālijas izpētes uzņēmums CULTUS Petroleum NL. Rumānijā un Bulgārijā atvērtas pirmās OMV degvielas uzpildes stacijas.
2000. gadā nopirkti Ungārijas naftas uzņēmuma MOL aptuveni 10 % kapitāldaļu.
2001. gadā izpētes darbi sākti Jemenā, Irānā un Īrijā. Dabasgāzes sektors atdalīts uzņēmumā OMV Erdgas GmbH (tagad Gas Connect Austria).
2001. gadā iegādāts Rumānijas naftas uzņēmuma Rompetrol 25,1 % kapitāldaļu. Atvērta pirmā OMV degvielas uzpildes stacija Melnkalnē.
2003. gadā nopirkts Preussag Energie internationa izpētes un ieguves bizness. No BP par 377 miljoniem EUR nopirkti naftas pārstrādes uzņēmuma Bayernoil 45 % kapitāldaļu, Transalpu cauruļvada 18 % kapitāldaļu un 313 BP degvielas uzpildes stacijas Vācijā, Ungārijā un Slovākijā. Atvērta pirmā OMV degvielas uzpildes stacija Bosnijā un Hercogovinā. No Avanti nopirktas 139 degvielas uzpildes stacijas 
2004. gadā OMV reorganizēts par holdinga uzņēmumu. Palielināts akciju kapitāls, līdz ar to pirmo reizi vairāk nekā 50 % akciju atradās brīvā pārdošanā. Iegūts Rumānijas naftas un gāzes uzņēmuma Petrom 51 % kapitāldaļu.
2005. gadā OMV pārdeva tai piederošās Rompetrol kapitāldaļas. OMV un IPIC ieguva 100 % uzņēmumā Borealis. Uzņēmuma Agrolinz Melamine International (AMI) 50 % akciju pārdoti IPIC
2006. gadā iegūti Turcijas naftas un gāzes uzņēmuma Petrol Ofisi 34 % kapitāldaļu.
2007. gadā OMV palielināja dalību Ungārijas enerģētikas uzņēmumā MOL līdz 20,2 %. Jūnijā OMV izteica priekšlikumu nopirkt MOL. Priekšlikumu MOL noraidīja. 2008. gada 6. martā Eiropas Komisija sāka izmeklēšanu OMV izteiktā MOL pirkšanas piedāvājuma lietā. 2018. gada 24. jūnijā OMV no Eiropas Komisijas saņēma "Paziņojumu par noraidījumu" MOL pārņemšanas mēģinājumā". 2009. gada martā OMV pārdeva tai piederošo 21,2 % MOL kapitāldaļu Krievijas Surgutneftegas. MOL nodēvēja šo darījumu par "nedraudzīgu".
2008. gadā ÖIAG un IPIC konsorcijs palielināja akciju paketi uzņēmumā līdz 50,7 %.
2010. gadā no Doğan Holding nopirktas Petrol Ofisi kapitāldaļas, akciju paketi palielinot līdz 95,75 %.
2011. gadā OMV pieņēma jaunu stratēģiju, lai palielinātu peļņu: palielināt izpētes un ieguves operācija, optimizēt pārstrādes operācijas. Tunisijā iegūts Pioneer izpētes un ieguves portfelis.
2013. gadā no Statoil par 2,65 miljardiem USD nopirka izpētes licences pie Fēru salām un Norvēģijas.
2014. gadā Vācijas naftas pārstrādes uzņēmuma Bayernoil 45 % kapitāldaļu pārdots Varo Energy B.V.
2017. gada 3. martā tika paziņots, ka Vitol Investment Partnership meitas uzņēmums VIP Turkey Enerji AS no OMV par 1,368 miljardiem eiro pirks Turcijas naftas izstrādājumu izplatītāju Petrol Ofisi; darījums pabeigts 13. jūnijā.